CELEX: 32018D0828(01)
Language: sk
Date: 2018-08-22 00:00:00
Title: Vykonávacie rozhodnutie Komisie z 22. augusta 2018 o uverejnení jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva v Úradnom vestníku Európskej únie [Monzinger Niederberg (CHOP)]

28.8.2018   
               
               
                  SK
               
               
                  Úradný vestník Európskej únie
               
               
                  C 302/6
               
            
         VYKONÁVACIE ROZHODNUTIE KOMISIE
         z 22. augusta 2018
         o uverejnení jednotného dokumentu v zmysle článku 94 ods. 1 písm. d) nariadenia Európskeho parlamentu a Rady (EÚ) č. 1308/2013 a odkazu na uverejnenie špecifikácie výrobku v súvislosti s názvom v sektore vinohradníctva a vinárstva v Úradnom vestníku Európskej únie
         
         [Monzinger Niederberg (CHOP)]
         (2018/C 302/09)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 97 ods. 3,
         keďže:
         
                     (1)
                  
                  
                     Nemecko v súlade s časťou II hlavou II kapitolou I oddielom 2 nariadenia (EÚ) č. 1308/2013 zaslalo žiadosť o ochranu názvu „Monzinger Niederberg“.
                  
               
                     (2)
                  
                  
                     Komisia v súlade s článkom 97 ods. 2 nariadenia (EÚ) č. 1308/2013 túto žiadosť preskúmala a dospela k záveru, že podmienky stanovené v článkoch 93 až 96, článku 97 ods. 1 a článkoch 100, 101 a 102 uvedeného nariadenia sú splnené.
                  
               
                     (3)
                  
                  
                     S cieľom umožniť predkladanie námietok podľa článku 98 nariadenia (EÚ) č. 1308/2013 by sa jednotný dokument v zmysle článku 94 ods. 1 písm. d) uvedeného nariadenia a odkaz na uverejnenie špecifikácie výrobku uskutočnené počas predbežného vnútroštátneho postupu preskúmania žiadosti o ochranu názvu „Monzinger Niederberg“ mali uverejniť v Úradnom vestníku Európskej únie.
                  
               SA ROZHODLA TAKTO:
         
            Jediný článok
            Jednotný dokument v zmysle článku 94 ods. 1 písm. d) nariadenia (EÚ) č. 1308/2013 a odkaz na uverejnenie špecifikácie výrobku v súvislosti s názvom „Monzinger Niederberg“ (CHOP) sa nachádzajú v prílohe k tomuto rozhodnutiu.
            V súlade s článkom 98 nariadenia (EÚ) č. 1308/2013 vzniká uverejnením tohto rozhodnutia právo podať do dvoch mesiacov odo dňa jeho uverejnenia v Úradnom vestníku Európskej únie námietku proti ochrane názvu uvedeného v prvom odseku tohto článku.
         
         
            V Bruseli 22. augusta 2018
            
               
                  Za Komisiu
               
               Pierre MOSCOVICI
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 671.
      
      
         
            PRÍLOHA
            
               „MONZINGER NIEDERBERG“
            
            
               PDO-DE-02363
            
            
               Dátum podania žiadosti: 29.6.2017
            
            JEDNOTNÝ DOKUMENT
            1.   Registrovaný názov
            
            „Monzinger Niederberg“
            2.   Druh zemepisného označenia
            
            CHOP – chránené označenie pôvodu
            3.   Kategórie vinohradníckych/vinárskych výrobkov
            
            
                     
                        1.
                     
                     
                        Víno
                     
                  4.   Opis vína (vín)
            
            „Monzinger Niederberg“ vďačí za svoju vysokú reputáciu odrode Riesling, ktorá tento výnimočný terroir vyjadruje najlepším možným spôsobom. Označením CHOP sa preto môže označovať iba odroda viniča Weißer Riesling. Hrozno, ktoré sa zbiera, musí mať minimálnu mernú hmotnosť muštu Spätlese. Ide výlučne o biele vína bez zakalenia.
            
               Akostné víno
            
            Akostné vína sú vždy elegantné vína s jemnými tónmi jabĺk a citrusových plodov v aróme, s výraznou mineralitou a vždy suchou chuťou.
            Akostné vína majú svetlú zeleno-žltkastú až slamovožltú farbu.
            Hodnoty analýzy uvedené ďalej, ktoré sa musia určiť fyzikálnou a chemickou analýzou v súlade s príslušnými právnymi predpismi EÚ, sú záväznými hodnotami, ktoré sa musia nachádzať vo vínach, aby bolo možné používať označenie.
            Minimálna merná hmotnosť muštu: 78 °Oe
            Maximálny obsah zvyškového cukru je 25 g/l za predpokladu, že celková kyslosť vyjadrená v g/l kyseliny vínnej je minimálne 7,2 g/l. Ak je nižšia ako 7,2 g/l, maximálny obsah zvyškového cukru je 18 g/l.
            Všeobecné analytické parametre
            
                        Maximálny celkový obsah alkoholu (v obj. %):
                     
                     
                        15
                     
                  
                        Minimálny skutočný obsah alkoholu (v obj. %):
                     
                     
                        11
                     
                  
                        Minimálna celková kyslosť:
                     
                     
                        5,5  gramu na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  Ak sa pri analytických parametroch neuvádzajú žiadne údaje, uplatňujú sa ustanovenia nemeckého zákona o vínach a príslušných právnych predpisov EÚ.
            
               Víno s osobitným prívlastkom Kabinett
            
            Kabinetné vína (Kabinett) sú vždy elegantné vína s jemnými tónmi jabĺk a citrusových plodov v aróme, s výraznou mineralitou a jemnou sladkosťou.
            Vína s osobitným prívlastkom Kabinett majú svetlú zeleno-žltkastú až slamovožltú farbu.
            Hodnoty analýzy uvedené ďalej, ktoré sa musia určiť fyzikálnou a chemickou analýzou v súlade s príslušnými právnymi predpismi EÚ, sú záväznými hodnotami, ktoré sa musia nachádzať vo vínach, aby bolo možné používať označenie.
            Minimálna merná hmotnosť muštu: 78 °Oe
            Obsah zvyškového cukru je minimálne 25 g/l
            Všeobecné analytické parametre
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                        7
                     
                  
                        Minimálna celková kyslosť:
                     
                     
                        5,5  gramu na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  Ak sa pri analytických parametroch neuvádzajú žiadne údaje, uplatňujú sa ustanovenia nemeckého zákona o vínach a príslušných právnych predpisov EÚ.
            
               Víno s osobitným prívlastkom Spätlese
            
            Vína Spätlese sú vždy elegantné vína. Obsahujú jemné tóny jabĺk a citrusových plodov v aróme, majú výraznú mineralitu a rôzne stupne sladkosti.
            Vína s osobitným prívlastkom Spätlese majú svetlú zeleno-žltkastú až slamovožltú farbu.
            Hodnoty analýzy uvedené ďalej, ktoré sa musia určiť fyzikálnou a chemickou analýzou v súlade s príslušnými právnymi predpismi EÚ, sú záväznými hodnotami, ktoré sa musia nachádzať vo vínach, aby bolo možné používať označenie.
            Minimálna merná hmotnosť muštu: 78 °Oe
            Obsah zvyškového cukru je minimálne 40 g/l
            Všeobecné analytické parametre
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                        7
                     
                  
                        Minimálna celková kyslosť:
                     
                     
                        5,5  gramu na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  Ak sa pri analytických parametroch neuvádzajú žiadne údaje, uplatňujú sa ustanovenia nemeckého zákona o vínach a príslušných právnych predpisov EÚ.
            
               Víno s osobitným prívlastkom Auslese
            
            Vína s prívlastkom Auslese majú veľmi sladkú chuť a v ich medovej a hrozienkovej aróme sa prejavuje vplyv Botrytis cinerea (pleseň sivá), ktorý je v tomto prípade želateľný.
            Vína s osobitným prívlastkom Auslese majú slamovožltú až zlatožltú farbu.
            Hodnoty analýzy uvedené ďalej, ktoré sa musia určiť fyzikálnou a chemickou analýzou v súlade s príslušnými právnymi predpismi EÚ, sú záväznými hodnotami, ktoré sa musia nachádzať vo vínach, aby bolo možné používať označenie.
            Minimálna merná hmotnosť muštu: 85 °Oe
            Obsah zvyškového cukru je minimálne 60 g/l
            Všeobecné analytické parametre
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                        7
                     
                  
                        Minimálna celková kyslosť:
                     
                     
                        5,5  gramu na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  Ak sa pri analytických parametroch neuvádzajú žiadne údaje, uplatňujú sa ustanovenia nemeckého zákona o vínach a príslušných právnych predpisov EÚ.
            
               Víno s osobitným prívlastkom Beerenauslese
            
            Vína s prívlastkom Beerenauslese majú veľmi sladkú chuť a v ich medovej a hrozienkovej aróme sa prejavuje vplyv Botrytis cinerea (pleseň sivá), ktorý je v tomto prípade zásadný.
            Vína s osobitným prívlastkom Beerenauslese majú zlatožltú až tmavú zlatú farbu.
            Hodnoty analýzy uvedené ďalej, ktoré sa musia určiť fyzikálnou a chemickou analýzou v súlade s príslušnými právnymi predpismi EÚ, sú záväznými hodnotami, ktoré sa musia nachádzať vo vínach, aby bolo možné používať označenie.
            Minimálna merná hmotnosť muštu: 120 °Oe
            Obsah zvyškového cukru je minimálne 90 g/l
            Všeobecné analytické parametre
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                        5,5 
                     
                  
                        Minimálna celková kyslosť:
                     
                     
                        5,5  gramu na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  Ak sa pri analytických parametroch neuvádzajú žiadne údaje, uplatňujú sa ustanovenia nemeckého zákona o vínach a príslušných právnych predpisov EÚ.
            
               Víno s osobitným prívlastkom Eiswein
            
            Vína Eiswein sú charakteristické jednoznačnými ovocnými tónmi a úplnou neprítomnosťou plesne Botrytis. Majú veľmi sladkú a prenikavo kyslú chuť.
            Vína s osobitným prívlastkom Eiswein majú zlatožltú až tmavú zlatú farbu.
            Hodnoty analýzy uvedené ďalej, ktoré sa musia určiť fyzikálnou a chemickou analýzou v súlade s príslušnými právnymi predpismi EÚ, sú záväznými hodnotami, ktoré sa musia nachádzať vo vínach, aby bolo možné používať označenie.
            Minimálna merná hmotnosť muštu: 120 °Oe
            Obsah zvyškového cukru je minimálne 90 g/l
            Všeobecné analytické parametre
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                        5,5 
                     
                  
                        Minimálna celková kyslosť:
                     
                     
                        5,5  gramu na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  Ak sa pri analytických parametroch neuvádzajú žiadne údaje, uplatňujú sa ustanovenia nemeckého zákona o vínach a príslušných právnych predpisov EÚ.
            
               Víno s osobitným prívlastkom Trockenbeerenauslese
            
            Vína s prívlastkom Trockenbeerenauslese majú veľmi sladkú chuť a v ich medovej a hrozienkovej aróme sa prejavuje zásadný vplyv Botrytis cinerea (pleseň sivá), ktorá spôsobuje zošúverenie hrozna na hrozienka.
            Vína s osobitným prívlastkom Trockenbeerenauslese majú zlatožltú až tmavú zlatú farbu.
            Hodnoty analýzy uvedené ďalej, ktoré sa musia určiť fyzikálnou a chemickou analýzou v súlade s príslušnými právnymi predpismi EÚ, sú záväznými hodnotami, ktoré sa musia nachádzať vo vínach, aby bolo možné používať označenie.
            Minimálna merná hmotnosť muštu: 150 °Oe
            Obsah zvyškového cukru je minimálne 120 g/l
            Všeobecné analytické parametre
            
                        Maximálny celkový obsah alkoholu (v obj. %):
                     
                     
                         
                     
                  
                        Minimálny skutočný obsah alkoholu (v obj. %):
                     
                     
                        5,5 
                     
                  
                        Minimálna celková kyslosť:
                     
                     
                        5,5  gramu na liter, vyjadrená ako kyselina vínna
                     
                  
                        Maximálny obsah prchavých kyselín (v miliekvivalentoch na liter):
                     
                     
                         
                     
                  
                        Maximálny celkový obsah oxidu siričitého (v miligramoch na liter):
                     
                     
                         
                     
                  Ak sa pri analytických parametroch neuvádzajú žiadne údaje, uplatňujú sa ustanovenia nemeckého zákona o vínach a príslušných právnych predpisov EÚ.
            5.   Enologické postupy
            
            a)   Základné enologické postupy
            
            Akostné vína a všetky vína s osobitnými prívlastkami
            Osobitný enologický postup
            Vína musia dozrievať výlučne v prevažne chuťovo neutrálnych nádobách. Klasické dubové sudy sú povolené, ak sa výsledná aróma dreva nedá vo víne rozpoznať alebo ak má za následok len nevtieravú chuť. Arómy dreva, ktoré naznačujú použitie nových malých sudov s objemom do 600 litrov (ako sú barikové sudy) nie sú povolené.
            Čiastočná dealkoholizácia, koncentrácia a použitie kúskov dubového dreva nie sú povolené.
            b)   Maximálne výnosy
            
            Akostné vína a všetky vína s osobitnými prívlastkami
            75 hektolitrov na hektár
            6.   Vymedzená oblasť
            
            „Monzinger Niederberg“ pozostáva z tradičných vinohradníckych oblastí vinohradníckeho spoločenstva Monzingen, ktoré sa nachádzajú na južnom svahu medzi mestečkom Monzingen a výjazdom na B 41 smerom na Nussbaum. Nezahŕňa oblasti južne od B 41, ani relatívne rovinaté oblasti (< 15 % stúpanie) na náhornej planine.
            Celkovo sa CHOP „Monzinger Niederberg“ vzťahuje na oblasť s plochou 27,5543 ha.
            7.   Hlavné muštové odrody
            
            Weißer Riesling – Riesling, Riesling renano, Rheinriesling, Klingelberger
            8.   Opis súvislostí
            
            
               Monzinger Niederberg, akostné vína a všetky vína s osobitnými prívlastkami
            
            
                     
                        1.
                     
                     
                        Geologické súvislosti: Pôda v danej oblasti je zvyškovou pôdou útvaru Waderner Schichten, konglomerátu, ktorý sa v oblasti usadil pred približne 280 miliónmi rokov. Nachádza sa výlučne v údolí rieky Nahe a v niektorých častiach Sárska. Dokonca aj v údolí rieky Nahe existuje len niekoľko miest, v ktorých útvar Waderner Schichten vyčnieva a do veľkej miery ovplyvňuje pôdu tak ako v oblasti Monzinger Niederberg. Útvar Waderner Schichten sa skladá najmä z bridlice a kremenca, ale obsahuje aj kremenné žily. Na povrchu je tento konglomerát zvetraný a v rôznych mierach obohatený o humus. Bridlicová a kremencová pôda, akú obsahuje útvar Waderner Schichten, je známa tým, že vína Riesling často obohacuje o arómu citrusových plodov a jabĺk. Vína „Monzinger Niederberg“ sú preto jednoznačne odlíšiteľné od susedných vinohradníckych oblastí s ťažkou ílovitou pôdou, ktoré sa vyznačujú vínami s broskyňovou a ovocnou arómou. Skalnatá pôda zabezpečuje rýchle vysychanie povrchu pôdy po zrážkach. Vlhkosť teda rýchlo klesá, čím sa zabraňuje vzniku neželanej plesne.
                        Preto je Botrytis cinerea – ktorá je pre určité vína s osobitnými prívlastkami želateľná – veľmi čistá, čo znamená, že ešte aj vína vyrábané z botrytizovaného hrozna majú mimoriadne čistý a zreteľný aromatický profil.
                     
                  
                     
                        2.
                     
                     
                        Topografické súvislosti: Vinice v oblasti „Monzinger Niederberg“ sa nachádzajú v nadmorskej výške od 160 do 240 m.
                        Na tomto južnom svahu je priemerné stúpanie viac ako 30 %.
                        Dostatok slnečného svitu tak zabezpečuje, že oblasť „Monzinger Niederberg“ je vždy za dňa oveľa teplejšia než porovnateľné oblasti roviny, a to aj napriek niekedy nepriaznivej nadmorskej výške. Hrozno vďaka tomu dosahuje vyšší stupeň zrelosti, čo vínam zabezpečuje nižšiu kyslosť a výraznejšiu arómu zrelého ovocia.
                     
                  
                     
                        3.
                     
                     
                        Klimatické súvislosti: Oblasť Monzingen patrí k chladnejším vinohradníckym spoločenstvám na rieke Nahe. Dôležitejšie však je, že oblasť „Monzinger Niederberg“ je optimálne orientovaná smerom k slnku. Za dňa sa preto veľmi rýchlo zohreje. Veľký vplyv na ňu majú termálne prúdy, t. j. prúdy horúceho vzduchu, ktoré vznikajú v údolí za slnečných dní a pôdu ešte viac prehrievajú. Niekoľko kilometrov ďalej na sever leží Soonwaldský les. V noci slúži ako prirodzený zdroj ochladzovania. Keďže najlepšie časti tejto oblasti nie sú týmto nočným prúdom chladného vzduchu vystavené priamo, ochladzovanie je pomalé. Oblasť sa ročne teší približne 1 900 hodinám slnečného svitu. Priemerná denná teplota je 10 °C. Rozdiel medzi dennou a nočnou teplotou je podstatne vyšší než vo východných častiach vinárskeho regiónu Nahe. V dôsledku relatívne chladnej klímy na pestovanie viniča sú vína „Monzinger Niederberg“ zvyčajne o niečo jemnejšie než vína z teplejších vinárskych oblastí, najmä vína pochádzajúce z dolnej časti oblasti Nahe.
                        Priemerný ročný úhrn zrážok je 570 mm, pričom 60 % ich spadne počas vegetačného obdobia.
                        Relatívne nízky ročný úhrn zrážok v kombinácii so skalnatou pôdou, ktorá má veľmi obmedzenú schopnosť zadržiavania vody, spôsobuje, že hrozno vín „Monzinger Niederberg“ má zvyčajne malé plody. Sú tak bohatšie na arómu, ktorá sa prejavuje vo vínach.
                     
                  
                     
                        4.
                     
                     
                        Ľudský vplyv: Ľudský vplyv vychádza z vinohradníckej tradície, ktorá pretrváva celé stáročia. Vinič sa zvyčajne pestuje na trelážach. Rady viniča sú vo všeobecnosti orientované zo severu na juh. Tým sa zabezpečuje dobré vystavenie hrozna slnku a riadna ventilácia.
                        Pokiaľ ide o produkciu hrozna, počas pestovania viniča môže vinár dosiahnuť lepšiu kvalitu hrozna špeciálnou starostlivosťou, ku ktorej patria odstraňovanie listov okolo hrozna alebo prerieďovanie hrozba. Veľmi dôležitá je aj znalosť osobitných klimatických a geologických podmienok, ktorá sa odovzdáva z generácie na generáciu. Konkrétne sa počas zberu kladie osobitný dôraz na výber. Zdravé zelené až žlté hrozno je osobitne vhodné na výrobu akostných vín a vín s osobitnými prívlastkami Kabinett, Spätlese a Eiswein. V prípade vín s osobitným prívlastkom Auslese, Beerenauslese a Trockenbeerenauslese je želateľný vplyv plesne sivej (Botrytis cinerea). Za suchého počasia táto pleseň spôsobuje prudké zvýšenie mernej hmotnosti muštu a zároveň sa vytvorí veľmi čistá medová a hrozienková aróma. V prípade vín Eiswein je mimoriadne dôležitý prirodzený koncentračný účinok mrazu, ako aj zabezpečenie dobrého zdravia hrozna. Vinár predovšetkým na základe výberu a času zberu v skorej fáze určí, ktoré hrozno je vhodné na výrobu konkrétneho akostného vína alebo vína s osobitnými prívlastkami. Na získanie charakteristických vlastností hotového výrobku možno okrem toho využiť rôzne techniky odležania. Týka sa to konkrétne obsahu zvyškového cukru, ktorý zohráva dôležitú úlohu pri rozlišovaní akostných vín a vín s prívlastkom Kabinett a Spätlese.
                     
                  9.   Ďalšie základné podmienky
            
            
               Právny rámec:
            
            vnútroštátne právne predpisy
            
               Druh ďalšej podmienky:
            
            ďalšie ustanovenia týkajúce sa označovania
            
               Opis podmienky:
            
            Nato, aby moli byť označené ktorýmkoľvek tradičným pojmom súvisiacim s týmto označením pôvodu, musia akostné vína a vína s osobitnými prívlastkami prejsť úradným postupom skúšania kvality. Vydané kontrolné číslo („amtliche Prüfungsnummer“ alebo „AP-Nummer“) musí byť uvedené na etikete. Nahrádza sa ním číslo šarže.
            
               Odkaz na špecifikáciu výrobku
            
            www.ble.de/eu-qualitaetskennzeichen-wein